בשטחה של רומניה של שנות האלפיים ניצבות שש המצודות הדאקיות של הרי אורשטיה (רומנית Fortăreţe dace din Munţii Orăştie), שהוקפו בחומות דאקיות ייחודיות. המצודות הוקמו בין המאה ה-1 לפנה"ס למאה ה-1 ושימשו כמגן בפני הצבא הרומי.
שש המצודות, סרמיסג'טוסה, לונקאן, קוסטשט-בלידארו, קוסטשט-מצודה, קפלנה ובאניצה, היו המערך ההגנתי של דצ'באל בדאקיה וכיום מהוות אתר מורשת עולמית.
שרידי המצודות מייצגים ממצאים ארכאולוגים שמורים היטב מתקופת הברזל. במקום יש תנועה ערה של מחפשי מטמונות בגלל היעדר חקיקה מתאימה למניעת ביזת שרידים ארכאולוגים.
הפועל פתח תקווה (כדוריד)
הפועל פתח תקווה (השם המלא: הפועל "קולסקי" פתח תקווה) היא קבוצת כדוריד ישראלית מהעיר פתח תקווה, המשחקת כיום בליגה הלאומית. הקבוצה אחת מהקבוצות הוותיקות בליגת הכדוריד בישראל, זכתה ב-3 אליפויות בשנות ה-60, ואליפות הליגה הלאומית ב-2014/2015. באותה שנה זכתה גם בגביע המדינה ע"ש ברנר.
בשנת 1997 בתיווכו של ראש העיר גיורא לב פורקו קבוצות מכבי והפועל פתח תקווה והתאחדו לאגודה אחת "עירוני פ"ת" האיחוד החזיק מעמד עשור בלבד, בשנת 2009 התפרק האיחוד עקב חוסר עניין של העירייה, לאחר מכן הוקמה האגודה מחדש מחדש בספטמבר 2009.
הקבוצה משחקת בתלבושת פסים בצבעים כחול-לבן ומארחת באולם הספורט העירוני ברחוב אמסטרדם 20, המכיל כ-900 מקומות ישיבה.
היסטוריה.
הקבוצה הוקמה לראשונה ב-1950, היא מהקבוצות הוותיקות בליגה הישראלית ושיחקה בעונה הראשונה בליגה הישראלית ב-1954/1955. האולם הביתי הישן של הקבוצה היה בית הפועל ברחוב דוד וולפסון 41 בעיר.
בעונת 1965/1966 זכתה הקבוצה באליפות הראשונה שלה בליגת העל בכדוריד. עונה לאחר מכן לקחה אליפות נוספת, בה זכתה כשגברה במשחק חוץ מול מכבי רחובות 10-27 במחזור האחרון בליגה. בעונת 1969/1970 לקחה את האליפות השלישית בתולדותיה. בשנות ה-70 וה-80 משחקי הדרבי בכדוריד היוו יריבות משמעותית בליגה בין קהלי האוהדים ומשכו קהל רב, אך הקבוצות הפתח תקוויאות דעכו במקביל ולא הצליחו להתאושש.
בעונת 1996/1997 בליגת העל סיימה הקבוצה במקום ה-12 (מתוך 14) וסיימה את העונה במצב כלכלי רעוע. אחד מאוהדיה הקבועים של הקבוצה בשנים אלו היה אברם גרנט. בשל בעיות כספיות קשות אוחדה עם היריבה העירונית, קבוצת הכדוריד של מכבי פתח תקווה בחודש אוגוסט , לאחר שהעירייה הסכימה לכסות את חובות שתי הקבוצות (בסך 300 אלף שקלים) בתנאי שיאוחדו לקבוצה אחת שתייצג את העיר. הקבוצה המאוחדת נקראה עירוני פתח תקווה.
הקבוצה המאוחדת שיחקה בליגת העל 12 עונות עד סוף עונת 2008/2009, אז פורק האיחוד, וקבוצת עירוני הפכה להיות של מכבי פתח תקווה (עם זאת המשיכה מכבי לשחק עם השם "עירוני" עד סוף עונת 2010/2011 אז ירדה לליגה הלאומית ושינתה את שמה). מיד בסוף העונה הזאת בעזרתם של אוהדי הפועל פתח תקווה ביניהם: צחי וייס, רונן מלינגר ואיתי שונשיין, הוקמה קבוצת הפועל בספטמבר 2009 והיא החלה לשחק בליגה הארצית בעונת 2009/2010. בסיום שתי עונות, העפילה הקבוצה לליגה הלאומית דרך משחקי המבחן.
בסיום עונת 2014/2015 העפילה הקבוצה חזרה לליגת העל בכדוריד בהדרכתו של טל קלוז'ני וחזרה לליגה הבכירה לאחר 16 שנות גלות לאחר פירוקה, איחודה והקמתה. הקבוצה לא הצליחה לבסס את מעמדה בליגה העליונה ובסיום עונת 2015/2016 במהלכה היא זכתה בניצחון בודד היא חזרה לשחק בליגה הלאומית.
בעונת 2016/2017 את עונה זו הגדירו באגודה כעונה שחורה, ההנהלה נכשלה בבחירת סגל שחקנים ולאחר שחוותה את העלייה לליגה הבכירה וירידה חזרה לליגה הלאומית, ירדה הקבוצה לליגה הארצית, כמעט כל סגל השחקנים שוחרר בתום עונה זו למעט שחקני הבית המובילים, והוחלט על עליה מחדש לליגה הלאומית.
עונת 2017/2018 עונה זו הייתה קשה מנטלית בליגה הארצית מחוז צפון והקבוצה סיימה את העונה במקום הראשון וחזרה לליגה הלאומית, ההחלטה להקים מחדש סגל בריא מבוסס על שחקני בית ותמיכה של שחקני חוץ לטווח ארוך הוכיחה את עצמה, הקבוצה ניצחה את כל משחקי הבית והחוץ וביססה סגל מוצלח לעונות הבאות, בשנה זו עתרה האגודה לבית המשפט נגד העירייה ונגד מנהל אגף הספורט אריה ניר שמנע את הקמת מחלקת נוער ובית ספר לכדור יד וזכתה בעתירה עם פסק דין נחרץ, היום קבוצות המתמודדות עם בעיות כגון אלו בערים השונות מתבססות על פסק דין זה אשר נחשב לתקדימי.
בעונת 2018/2019 סיימה הקבוצה את העונה השוטפת במקום השני והתמודדה במשחקי המבחן לעליה לליגת העל אבל הפסידה במשחקים אלו ונשארה בליגה הלאומית, כמו כן מחלקת הנוער שהחלה להתפתח שוב לאחר תקופה ארוכה שהיו בעיות קשות מול העירייה עקב חוסר במתקנים (לטענת העירייה ) צברה נפח ובית הספר לכדור יד של המועדון הכיל 170 ספורטאים ו2 קבוצות ילדים ונערים בעונה זו הספונסר הראשי של המועדון הייתה חברת הבניה "יצחק קולסקי" בע"מ.
בעונת 2019/2020 הליגה החלה ברגל ימין והקבוצה התמודדה בצמרת הליגה, הרף שהוצב למאמן טל קלוזני שחזר לקווים היה לזכות בגביע ברנר ולהוביל חזרה את המועדון לליגה הבכירה, במחזור הראשון בגביע ברנר הפסידה הקבוצה הבוגרת במשחק חוץ להפועל אילת ומטרה זו ירדה מהפרק, במהלך העונה היו עליות ומורדות כאשר מצד אחד מציגה הקבוצה הבוגרת כדור יד משובח ומצד שני מתקשה לנצח קבוצות מרכז טבלה, בפברואר החל משבר מגפת הקורונה אשר גדע את המשחקים והמשחק האחרון שוחק בתאריך 8.3.20 ואז הוקפאה הליגה מפעילות בזמן הקפאת הליגה כאשר נותרו 4 משחקים מוקמה הקבוצה במקום השלישי עם מספר נקודות זהה למקום השני והקפאת הליגה עצרה את השאיפה לחזור לליגת העל, במחלקת הנוער חלה התפתחות נוספת ובית הספר לכדור יד הגדיל את נפחו בעונה זו ל-225 ספורטאים כאשר ההנהלה מנחה את הגורמים המקצועיים במועדון לרכז מאמץ ולהוסיף קבוצות למח' הנוער, בעונה זו המשיכה חברת הבניה יצחק קולסקי בע"מ לתמוך באופן רצוף באגודה.
עונת 2020/2021 עונה זו נקראת עונת הקורונה, מגפת הקורונה פתחה וסגרה את פעילות האגודה, בית הספר לכדור יד לא נפתח השנה ו-250 תלמידי בית הספר הושבתו מפעילות, מחלקת הנוער כמו קבוצת הבוגרים עבדה בין הסגרים השונים שנחתו כהוראות מהממשלה, קבוצת הבוגרים שיחקה מחזור ליגה אחד בלבד במהלך ספטמבר 2020 והליגה התחדשה בתאריך 14.3.21 במשחק דרבי.
תארים והישגים.
אלופת הליגה הלאומית :2014/2015
גביע המדינה :סגנית (4): 1963/1964, 1964/1965, 1973/1974, 1989/1990
סגל הקבוצה לעונת 2020–2021 מעודכן ל־12/09/20.
סגל עונת 20–21
קפטן הקבוצה
שחקן נבחרת העתודה
צוות מקצועי.
הנהלת העמותה נכון ל-2020
טימן איתן - יו"ר העמותה, וייס צחי (יור הקבוצה הבוגרת ומח' הנוער) קולסקי יצחק (ספונסר ראשי ), אליזבטה בכר (ועדת ביקורת ) מלינגר רונן, ברוך אייל, בריל יעקב, זיידל שרגא (יו"ר ועדת הביקורת ) עמיאל ליבוביץ.
דמויות עבר.
* אפו צחי
גדוד אמירים
מרפ&quot;ד
חומה דאקית
חומה דאקית (בלטינית Murus dacicus), היא שיטה לבניית חומות של מצודות שנמצאה רק במצודות הדאקיות.
הדאקים בנו את חומות מצודותיהם, חומות ברוחב שלושה מטרים וגובה מ-4 עד 10 מטרים, משתי מחיצות אבני גזית שחלל ביניהן. שתי המחיצות היו מחוברות בקורות עץ והחלל בין המחיצות מולא באדמה ובאבנים לא מעובדות.
חומות המצודות הדאקיות של הרי אורשטיה נבנו בשיטה זו.
זאולשי
זאולז'י
הדיאלוג הים-תיכוני
הדיאלוג הים-תיכוני (או הדו-שיח הים-תיכוני) הוא שמה של מסגרת של שיתוף פעולה למען השלום, שנוצרה על ידי נאט"ו בשנת 1994. זוהי מסגרת של שיתוף פעולה דו-צדדי בין נאט"ו למדינות שותפות, המהווה מרכיב אינטגרלי של הגישה הקואופרטיבית לביטחון, שאומצה על ידי הברית הצפון אטלנטית לאחר סיום המלחמה הקרה.
היסטוריה.
הפורום התכנס לראשונה בפברואר 1995, בעיקר ביוזמת מדינות איטליה וספרד, שהן קרובות יותר ממדינות מערב אירופיות אחרות למדינות המוסלמיות של צפון אפריקה, במטרה לחזק את הקשרים עם מדינות אגן הים התיכון. לאחר פרוץ האינתיפאדה השנייה בוטלו כל המפגשים המתוכננים.
ב-9 בינואר 2002 התכנסו 19 שגרירי המדינות החברות בברית נאט"ו, יחד עם שגרירי שבע מדינות הפורום במטה נאט"ו בבריסל. כמו כן הוזמן צה"ל לראשונה להשתתף בתרגיל נאט"ו. מאז ישראל השתתפה במספר תרגילי חילוץ והצלה של נאט"ו בים התיכון במעמד של "שותפה", אך לאחר 2010, בעקבות אירועי המשט לעזה הטילה טורקיה וטו על המשך השתתפות ישראל בפעילות נאט"ו. בעקבות הסכם הפיוס נחתם בין ישראל לטורקיה ביוני 2016, בנובמבר 2016, הוזמנה ישראל להשתתף בתרגיל שנקרא "הר שחור" שנמשך שלושה ימים והשתתפו בו 680 איש מ־32 מדינות.
טיאן שאן
שישי (תוכנית טלוויזיה)
שישי היא תוכנית חדשות ואקטואליה ישראלית שמשודרת בימי שישי. בעבר שודרה בערוץ עשר והחל מ-18 בינואר 2019 משודרת בערוץ 13. את התוכנית מנחה אילה חסון החל מסוף שנת 2015. בשנים 2006–2009 שודרה התוכנית בהנחיית רביב דרוקר ועפר שלח ובשנים 2013–2015 התוכנית הוגשה על ידי טלי מורנו ואלון בן דוד.
מתכונת ראשונה (2006–2009).
שידור התוכנית החל ב-5 במאי 2006 והיא הונחתה על ידי עפר שלח ורביב דרוקר במתכונת של מגזין חדשותי לסיכום השבוע מזווית אישית וביקורתית. בעקבות הצלחת התוכנית ונתוני מדרוג גבוהים יחסית עם ממוצע של 7.5% (לעומת 3.3% באותה משבצת שידור לפני כן), הוחלט בערוץ 2 למנות את יאיר לפיד למגיש התוכנית המתחרה "אולפן שישי".